ประจำเดือนขาดตั้งแต่เดือนกรกฎาคม2562-ธันวาคม 2563 ประจำเดือนมาวันที่ 24 มกราคมจนถึงวันนี้ยังไม่มีวี่แววว่าจะหายค่ะประจำเดือนมามากแล้วก็มานานกว่าปกติ มันเป็นเลือดปกติที่ไม่ได้มานานแล้วใช่ไหมคะมันเป็นเลือดทดแทนหรือเปล่าคะหรือว่าหนูควรไปพบแพทย์ หนูไม่รู้สึกปวดท้องไม่รู้สึกว่าตัวเองเป็นประจําเดือน แต่มีเวียนหัวเป็นพักๆ ไม่ค่อยอยากอาหาร ไม่เป็นสิว แต่หนูมีโรคประจำตัวเป็นไทรอยด์เป็นพิษค่ะ หนูควรไปพบแพทย์ไหมคะ
สวัสดีค่ะ ประจำเดือนขาดหรือมาช้ากว่า 35 วันจากครั้งก่อน อาจมีสาเหตุมาจาก-การตั้งครรภ์-มีถุงน้ำหลายใบในรังไข่-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน-มีพังผืดในมดลูก ถ้าเคยขูดมดลูก-ความเครียด-โรคไทรอยด์-น้ำหนักตัวที่มากหรือน้อยผิดปกติการดูแลตัวเองเบื้องต้น ให้จดวันที่มีประจำเดือนไว้ไปปรึกษาสูตินรีแพทย์ ไม่ควรซื้อยาฮอร์โมนหรือยาสตรีใดๆมารับประทานหรือเหน็บช่องคลอดเอง อาจจะเกี่ยวกับโรคไทรอยด์ที่เป็นอยู่ได้ค่ะ